b'\n_START_ARTICLE_\nZ vlakom\n_START_PARAGRAPH_\nPesem Z vlakom je napisal Oton \xc5\xbdupan\xc4\x8di\xc4\x8d._NEWLINE_Sodi med slovensko knji\xc5\xbeevnost 20. stoletja. Je predstavnik slovenske moderne. Moderna  se na Slovenskem za\xc4\x8dne z objavo \xc5\xbdupan\xc4\x8di\xc4\x8deve \xc4\x8ca\xc5\xa1e opojnosti leta 1899. Pomemben je, ker je v slovensko poezijo uvedel svobodni verz in svobodni ritem. \xc5\xbdupan\xc4\x8di\xc4\x8d je bil tudi dramatik in odli\xc4\x8den prevajalec, predvsem Williama Shakespeara.\n_START_SECTION_\nNastanek pesmi\n_START_PARAGRAPH_\n\xc2\xa0Pesem je nastala ob pesnikovem odhodu v tujino. Opisal je svojo \xc5\xbealost ob slovesu. V pesmi je najti tudi bole\xc4\x8dino, strah in osamljenost, ki se loteva pesnika, ki zapu\xc5\xa1\xc4\x8da doma\xc4\x8di kraj - domovino, ki jo ima pesnik stra\xc5\xa1ansko rad. Ta oblikovna pesem je bila objavljena v zbirki Samogovori, leta 1908.\xc2\xa0\n_START_SECTION_\nOblika pesmi\n_START_PARAGRAPH_\nPesem je sestavljena iz 16 kitic. Oblika pesmi je svobodna in kriti\xc4\x8dna. Pesem je razdeljena na razli\xc4\x8dno dolge odstavke, tudi verzi so razli\xc4\x8dno dolgi. V pesmi se ponavlja refren "Po\xc5\xa1astno sopihajo\xc4\x8d kot demon vlak gre v no\xc4\x8d", ki pesnika opozarja na kruto lo\xc4\x8ditev od domovine. Pesnikov jezik je bogat, slikovit in slikarsko zelo nazoren. V pesmi so prisotni okrasni pridevniki, zamenjan vrstni red, nasprotja, primere ali komparacije, poosebitve, ponavljanja, vzkliki, pretiravanja. V pesmi nastopa tudi ritem. To vse so zna\xc4\x8dilnosti svobodnega verza.\xc2\xa0\n_START_SECTION_\nVsebina pesmi\n_START_PARAGRAPH_\nV pesmi nastopa pesnik sam, zato je pesem lirska ali izpovedna. Tematika pesmi je domovinska, kajti s to pesmijo je napisal hvalnico svoji domovini.\xc2\xa0Opisuje lepoto doma\xc4\x8de zemlje, ljubezen do rodnega kraja, domovine in dr\xc5\xbeave. Zunanjega dogajanja skoraj ni. Opisuje le odhod in nato premikanje drve\xc4\x8dega vlaka, ki se oddaljuje od ljubljene domovine. Drugo je le prikaz doma\xc4\x8de pokrajine pesnika, ki zapu\xc5\xa1\xc4\x8da svojo domovino. Skozi okno opazuje podobo no\xc4\x8dne Ljubljane, vidi grad in \xc5\xa0marno goro. Vlak ponazarja demona, ki pesnika pelje v tujino. \xc2\xa0Ta verz se ponavlja v refrenu "Po\xc5\xa1astno sopihajo\xc4\x8d kot demon vlak gre v no\xc4\x8d." Tujine se ne veseli, prosi pa jo, da mu da navdih za novo veliko pesem domovinske ljubezni. Jezik v pesmi je bogat, slikovit. V pesmi se pojavljajo nasprotja in poosebitve. Uporablja tudi okrasne pridevnike.'